Þingræður haldnar á Alþingi Íslendinga

forseti (JPálm) : Það er nú ákveðið, að frá þessum tíma hefjist jólafrí þingmanna, og verður næsti fundur í sameinuðu Alþ. haldinn mánudaginn 8. jan. 1951 á venjulegum fundartíma, en að öðru leyti boðaður með dagskrá. - Og nú, um leið og ég tilkynni þetta þingfrí, þá vil ég óska öllum hv. þm. gleðilegra jóla og farsældar og ánægju á komandi nýári og þakka þeim fyrir ánægjulega samvinnu á þessu þingi, það sem af er. Ég óska utanbæjarþingmönnum góðrar heimferðar og ánægjulegrar heimkomu og öllum hv. þm., starfsmönnum þingsins og hæstv. ríkisstjórn gleði og ánægju á komandi jólum og nýári.



Herra forseti. Ég vil leyfa mér fyrir hönd alþm. - og ég veit, að ég tala þar fyrir hönd þeirra allra - að þakka hæstv. forseta fyrir góðar jóla- og nýársóskir í okkar garð og vil leyfa mér að óska honum góðra jóla og gleðilegs nýárs og óska honum góðrar heimferðar og heimkomu og að við megum sjá hann heilan aftur, þegar fríi er lokið, og þakka honum góða samvinnu, það sem af er þessu þingi. Bið ég hv. þm. að taka undir þessar óskir mínar til hæstv. forseta með því að rísa úr sætum. - 
            

Forseti (JPálm) : Ég þakka hv. 2. þm. Reykv. fyrir góðar óskir mér til handa á jólum og nýári og öllum hv. þm. fyrir að hafa tekið undir þær. Ég vona, að við megum allir hittast heilir, þegar þing kemur saman á ný. Og segi ég þessum fundi slitið.



Herra forseti. Hv. fyrsti flm. þessarar þáltill. og frsm. allshn. er því miður veikur og getur ekki mætt á þessum fundi. - Allshn. hafði þessa till. til athugunar, og þeir 6 nm., sem viðstaddir voru á fundi, er n. afgr. málið, mæltu eindregið með því, að hún yrði samþ. Hv. 2. þm. Skagf., sem á sæti í n., var ekki viðstaddur. Eftir að n. hafði afgr. till., barst henni bréf frá póst- og símamálastjórninni, þar sem póst- og símamálastjóri telur, að það, sem þessi till. fer fram á að framkvæmt sé, sé í samræmi við þá þjónustu, sem talstöðvar inna nú af hendi gagnvart skipum. Við flm. till. teljum, að þetta sé ekki að öllu leyti, og getum nefnt dæmi því til sönnunar, ef því er að skipta. - Þar sem póst- og símamálastjóri er samþykkur till., þó hann telji hana óþarfa, og þar sem hæstv. ráðh. hefur við umr. lýst yfir, að hann muni taka þetta mál þegar til athugunar, mundi ég telja, að ef till. fer nokkuð í samræmi við það, sem póst- og símamálastjóri telur rétt að gera, þó að við flm. teljum, að á því hafi orðið nokkrar undantekningar undanfarið, þá muni till. verða til bóta, og leggur n. eindregið til, að hún verði samþ. Um leið og ég legg þetta til fyrir hönd þeirra nm., sem mæla með samþykkt till., vil ég þakka póst- og símamálaráðh., hve liðlega hann brást við áskorun - hvaðan sem hann hefur fengið hana, - samhljóða þskj. 404 (147. mál), um, að Landssíminn sendi út á stuttbylgjum til íslenzkra skipa á höfum úti, svo sem áður hefur tíðkazt, daglegan fréttaútdrátt, er fréttastofa útvarpsins semji. Þessi þjónusta hafði lagzt niður í febrúar s. l., og vakti það mikla óánægju hjá sjómönnum, sem fjarri voru sínum heimilum og gátu ekki fengið nokkrar fréttir svo máli skipti, og óskuðu þeir, að þessi þjónusta væri tekin upp aftur. Þessi þjónusta var tekin upp aftur í gær eða fyrradag. Og ég vildi fyrir hönd n. þakka hæstv. ráðh. fyrir, hve vel hann hefur brugðizt við þessari áskorun.